РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  3

от заседание на Комисия ”Професионална квалификация, информационни технологии и статистика” на ВСС,
проведено на 19.01.2016 г.

Днес, 19.01.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Румяна Тодорова – старши експерт статистически анализ дирекция „ИТСС” – АВСС, Мая Атанасова– гл. експерт юрисконсулт в отдел „ЮСДКВСС“ към дирекция „Правна“ и Елеонора Савова – началник отдел „СКС“.

1.ОТНОСНО: Решение на Комисия „Бюджет и финанси“ на ВСС относно Система за управление на информацията за натовареността на съдилищата.
Приложение: Извлечение от протокол №1/13.01.2016 г. от заседанието на КБФ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1 Изразява съгласие за провеждане на съвместно заседание на 20.01.2016 г. от 10.45 ч. с комисия „Бюджет и финанси“ и с Комисия по анализ и отчитане степента на натовареност за изготвяне на предложение на проект на решение на ВСС за стартиране на процедура и сключване на договор за Система за управление на информацията за натовареността на съдилищата.

2.ОТНОСНО: Писмо от Световната банка относно резултати от проведено посещение на екипа на Световната банка, в периода 8 – 11 декември 2015 г. ведно с приложени дейности, които да бъдат включени в Споразумение за възмездни консултантски услуги, изпратено от Комисия „Международна дейност“ на ВСС.
Приложение: Извлечение от протокол №2/13.01.2016 г. от заседанието  на КМД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

2.1. ПРИЕМА за сведение писмото от Световната банка относно резултати от проведено посещение на екипа на Световната банка, в периода 8 – 11 декември 2015 г. ведно с приложени дейности, които да бъдат включени в Споразумение за възмездни консултантски услуги.
2.2. ОПРЕДЕЛЯ Мария Кузманова – член на ВСС и за председател на КПКИТС за участие в работна група, която да прегледа предложените от екипа на Световната банка дейности и да помогне при разработването на възмездни консултантски услуги.

3.ОТНОСНО: Предложение от „Апис Европа“ АД относно абонамент за право на ползване на европейски продукт EuroCases.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ИЗПРАЩА предложението от „Апис Европа“ АД на административните ръководители на съдилищата по тяхна преценка и в рамките на утвърдените им бюджети да извършат разходи за абонамент за право на ползване на европейски продукт EuroCases.

4.ОТНОСНО: Решение на Комисия „Публична комуникация“ на ВСС относно заповед на председателя на Софийски районен съд за облеклото на магистратите и съдебните служители и публикации в медиите по тази тема.
Приложение: Извлечение от протокол №1/05.01.2016 г. от заседанието на КПК.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. КПКИТС не изразява становище по повдигнатата тема, която не е предмет на дейността й.
4.2. Изпраща решението по т.4.1 на Комисия „Публична комуникация“ на ВСС.

5.ОТНОСНО: Писмо от Прокуратурата на Република България относно въпроси, свързани с Централизираната информационна система на следствените служби.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. Приема за сведение  писмото от Прокуратурата на Република България относно въпроси, свързани с Централизираната информационна система на следствените служби.
5.2. Да се изпрати писмо до г-н Евгени Диков операторите на ЦИССС да продължат да обработват получените копия на документи от съдилищата.

6.ОТНОСНО: Писмо от Административен съд София – град относно Централизираната система за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Приема за сведение писмото от Административен съд София – град.
6.2. Копие от писмото да се препрати на разработчика на Централизираната система за разпределение на делата, за становище.

7.ОТНОСНО: Искане от председателя на Районен съд гр. Костинброд за осигуряване на средства за закупуване на 2 броя софтуерни продукти.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Искането на председателя на Районен съд гр. Костинброд за осигуряването на средства за внедряване на система за управление на съдебните дела САС „Съдебно деловодство“ и Програмна система „JES“, е целесъобразно
7.2. Изпраща решението по т.7.1 на комисия „Бюджет и финанси“, по компетентност.  

8.ОТНОСНО:   Предложение от председателя на Окръжен съд гр. Стара Загора за въвеждане на разширение в текстово поле на мотиви и диспозитив за отвод/самоотвод в деловодната програма САС „Съдебно деловодство“ от книгата Регистър на отводите и самоотводите.   

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. Приема за сведение предложението от председателя на Окръжен съд гр. Стара Загора за въвеждане на разширение в текстово поле на мотиви и диспозитив за отвод/самоотвод в деловодната програма САС „Съдебно деловодство“ от книгата Регистър на отводите и самоотводите.   

9.ОТНОСНО: Резултати от Втората национална среща за унифициране на системата за регистриране и докладване на престъпленията от омраза в Република България съгласно изискванията на Организацията за сигурност и сътрудничество в Европа (ОССЕ). И за приемане на политическа дефиниция за „престъпление от омраза“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

9.1. ОПРЕДЕЛЯ Даниела Костова и Галина Карагьозова – членове на КПКИТС и Румен Митев – експертен сътрудник за участие в координационния механизъм за междуинституционална работа за унифициране на системата за регистриране на престъпленията от омраза.

10.ОТНОСНО: Писмо от Министерство на правосъдието относно проект на Кодекс за административните нарушения и наказания, изпратено от Комисия по правни въпроси на ВСС, за становище.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

10.1. Членовете на КПКИТС да предоставят на Комисия по правни въпроси на ВСС становищата си по проекта на Кодекс за административните нарушения и наказания. 

11.ОТНОСНО: Писмо от председателя на Комисията по правни въпроси към 43 – то Народно събрание относно законопроект за изменение и допълнение на Закона за електронното управление, изпратено от Комисия по правни въпроси на ВСС, за становище.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

11.1 Членовете на КПКИТС да предоставят на Комисия по правни въпроси на ВСС становищата си по законопроекта за изменение и допълнение на Закона за електронното управление. 

12.ОТНОСНО: Писма от председателите на Административен съд гр. Видин и Районен съд гр. Ихтиман относно попълване на новите статистически форми за отчет за 2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

12.1. Приема за сведение писмата от председателите на Административен съд гр. Видин и Районен съд гр. Ихтиман относно попълване на новите статистически форми за отчет за 2015 г.
12.2. ПРЕПРАЩА писмата от председателите на Административен съд гр. Видин и Районен съд гр. Ихтиман на Работната група за индексите.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ